Atesos la Llei orgànica 5/2010, de 22 de juny, per la qual es modifica la Llei orgànica 10/1995, de 23 de novembre, del Codi penal; la Llei orgànica 5/2000, de 12 de gener, reguladora de la responsabilitat penal dels menors; el Reial decret 1774/2004, de 30 de juliol, pel qual s'aprova el Reglament de la Llei orgànica 5/2000, de 12 de gener; la Llei 12/2007, d'11 d'octubre, dels serveis socials de Catalunya; la Llei 27/2001, de 31 de desembre, de justícia juvenil; el Reial decret 515/2006, de 6 de maig, pel qual s'estableixen les circumstàncies d'execució de les penes de treball en benefici de la comunitat i de localització permanent de determinades mesures de seguretat així com de la suspensió de l'execució de les penes privatives de llibertat; la Llei orgànica 1/1979, de 26 de setembre, general penitenciària, i el Reial decret 190/1996, de 9 de febrer, del Reglament penitenciari;
Atès que l'article 76 de la Llei 12/2007, d'11 d'octubre, de serveis socials, preveu que l'Administració de la Generalitat pot atorgar subvencions i altres ajuts a les entitats d'iniciativa social per coadjuvar en el compliment de les seves activitats de serveis socials;
Atès que el Departament de Justícia de la Generalitat de Catalunya té entre les seves funcions el desenvolupament de polítiques de reinserció social envers les persones internes en els centres penitenciaris i de justícia juvenil i les sotmeses a mesures d'execució penal no privatives de llibertat, i a tal fi dóna suport a programes específics d'intervenció en matèria de compliment de mesures i resolucions judicials dictades per la jurisdicció penal i la jurisdicció de menors, de reinserció social, mitjançant l'atorgament de subvencions a les fundacions, associacions, institucions, organitzacions no governamentals i entitats d'iniciativa social, totes elles sense ànim de lucre, que col·laboren en aquests àmbits.
Atès el Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre; atesa la disposició addicional 3 de la Llei 31/2002, de 30 de desembre, de mesures fiscals i administratives, sobre les subvencions a serveis prestats per entitats d'economia social o de tercer sector;
Vista la proposta de la Direcció General de Serveis Penitenciaris;
Vistos els informes de l'Assessoria Jurídica i de la Intervenció Delegada del Departament de Justícia;
En ús de les facultats que m'atorga l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,
1.1 Fer pública la convocatòria per a l'any 2013 per a l'atorgament, mitjançant concurrència competitiva, de subvencions a entitats sense ànim de lucre referent als programes de reinserció social següents:
a) Programa de reinserció social en l'àrea de la salut mental i discapacitat intel·lectual i del desenvolupament, física i sensorial, destinat a les persones internes als centres penitenciaris, alliberades condicionals en seguiment i control per part dels serveis socials en l'àmbit de l'execució penal de Catalunya, i a les que compleixen mesures i resolucions judicials dictades per la jurisdicció penal i la jurisdicció de menors.
b) Programa de reinserció social en l'àrea sociosanitària destinat a les persones internes als centres penitenciaris, a les alliberades condicionals en seguiment i control per part dels serveis socials en l'àmbit de l'execució penal de Catalunya que siguin malalts terminals, que pateixin una malaltia molt greu inguarible, inclosos els programes d'intervenció psicosocial per prevenir i abordar les malalties infectocontagioses i programes relacionats amb la cura de la salut.
c) Programa de reinserció social en l'àmbit de l'educació social per dur a terme intervencions educatives de mediació intercultural, amb mediadors interculturals, destinades a les persones internes als centres penitenciaris, a les alliberades condicionals en seguiment i control per part dels serveis socials en l'àmbit de l'execució penal de Catalunya i als menors que compleixen l'execució de mesures i resolucions judicials dictades per la jurisdicció de menors.
d) Programa de reinserció social en l'àmbit de l'educació social per dur a terme activitats relacionades amb les tecnologies de la informació i la comunicació, amb l'educació artística i el lleure, i amb organitzar concursos, exposicions, mostres i fires per promoure les creacions artístiques dels tallers de manualitats i d'arts plàstiques que fan les persones internes als centres penitenciaris de Catalunya.
e) Programa de reinserció social en l'àrea del voluntariat social adreçat a donar suport a les persones internes als centres penitenciaris i a les alliberades condicionals, en seguiment i control per part dels serveis socials en l'àmbit de l'execució penal de Catalunya, així com als seus fills i les seves famílies, als joves i menors que compleixen l'execució de mesures i resolucions judicials dictades per la jurisdicció de menors, també per dur a terme la gestió i formació dels voluntaris, tasques de difusió i sensibilització social de la importància de l'afavoriment dels processos de reinserció social, de dinamització de sinergies entre les diferents entitats que participen en aquests processos, així com la realització de tasques de suport i acompanyament a les víctimes del delicte en seguiment per part de l'Oficina d'Atenció a la Víctima del Delicte, de Barcelona.
f) Programa de reinserció social en l'àrea de la intervenció preventiva i psicoterapèutica en conductes addictives per a les persones internes als centres penitenciaris, les alliberades condicionals en seguiment i control per part dels serveis socials en l'àmbit de l'execució penal de Catalunya i a les que compleixen mesures i resolucions judicials dictades per la jurisdicció penal i la jurisdicció de menors que tenen finalitat terapèutica i de tractament de conductes addictives.
g) Programa de reinserció social d'educació afectivosexual així com d'intervenció psicoterapèutica per a les persones internes als centres penitenciaris, a les alliberades condicionals en seguiment i control per part dels serveis socials en l'àmbit de l'execució penal de Catalunya que han comès delictes contra la llibertat sexual o delictes violents i la violència domèstica, i a les que compleixen mesures i resolucions judicials dictades per la jurisdicció penal i la jurisdicció de menors que tenen finalitat terapèutica i d'educació sexual i de tractament de conductes de violència domèstica.
h) Programa de reinserció social en l'àmbit comunitari per dur a terme activitats d'atenció i d'intervenció social, per donar suport a les persones internes als centres penitenciaris, a les alliberades condicionals en seguiment i control per part dels serveis socials en l'àmbit de l'execució penal de Catalunya, i als joves i menors que compleixen l'execució de mesures i resolucions judicials dictades per la jurisdicció de menors i a les seves famílies.
i) Programa de reinserció social en l'àmbit comunitari per dur a terme activitats d'acolliment, d'intervenció socioeducativa i de seguiment dels programes individualitzats de tractament en llars, cases i pisos, adreçats a les persones internes als centres penitenciaris, a les alliberades condicionals en seguiment i control per part dels serveis socials en l'àmbit de l'execució penal de Catalunya, i als joves i menors que compleixen l'execució de mesures i resolucions judicials dictades per la jurisdicció de menors i a les seves famílies.
j) Programes d'intervenció en el marc del Pla d'acció i desenvolupament de polítiques de dones, des de la perspectiva de gènere, a dur a terme en els centres penitenciaris.
k) Programes d'intervenció en el marc de l'execució de la pena de treballs en benefici de la comunitat i de la mesura de prestacions en benefici de la comunitat que impliquin prestacions grupals i l'oferta de catàleg cobreixi i abasti el conjunt del territori de Catalunya.
1.2 Els destinataris de les subvencions han de ser fundacions, associacions, institucions, organitzacions no governamentals o entitats d'iniciativa social, totes elles sense ànim de lucre, amb finalitats vinculades a les activitats que se subvencionen.
1.3 S'aproven les bases que regeixen aquesta convocatòria, que figuren a l'annex 1 d'aquesta Ordre.
Aplicació pressupostària i quantia màxima
La quantia total que es destina a aquesta convocatòria és d'1.300.000 euros, amb càrrec a la partida pressupostària D/482000100/2130/0000 dels pressupostos per a l'any 2013, amb la distribució per centres gestors següent: JU 03 1.050.000 euros i JU 04 250.000 euros.
L'import es distribuirà entre els programes determinats a l'article 1.1 d'aquesta Ordre.
El termini de presentació de sol·licituds és de 15 dies hàbils comptats des de l'endemà de la publicació d'aquesta Ordre al DOGC.
4.1 L'òrgan competent per tramitar el procediment és la Direcció General de Serveis Penitenciaris, i correspon al secretari general dictar-ne la resolució, per delegació del conseller de Justícia conferida mitjançant la Resolució JUS/498/2013, de 8 de març, de delegació de competències del conseller de Justícia en diferents òrgans del Departament, a proposta de la Direcció General de Serveis Penitenciaris.
4.2 La Resolució del secretari general sobre l'atorgament de les subvencions sol·licitades s'ha de dictar i publicar al Diari Oficial de la Generalitat de Catalunya en el termini màxim de sis mesos a comptar de la finalització del termini de presentació de sol·licituds.
Un cop transcorreguts sis mesos comptats a partir de l'endemà de la finalització del termini de presentació de les sol·licituds sense cap resolució expressa, s'entendran desestimades les sol·licituds presentades, de conformitat amb el que estableix la Llei 26/2010, del 3 d'agost, de règim jurídic i de procediment de les administracions públiques de Catalunya.
4.3 Contra aquesta Ordre de convocatòria i contra la Resolució de concessió de subvencions, que exhaureixen la via administrativa, les persones interessades poden interposar un recurs potestatiu de reposició en el termini d'un mes davant el secretari general del Departament de Justícia, en els termes que estableixen els articles 114 i següents de la Llei 30/1992, de 26 de novembre, de règim jurídic de les administracions públiques i del procediment administratiu comú, i els articles 75 i següents de la Llei 26/2010, del 3 d'agost, de règim jurídic i de procediment de les administracions públiques de Catalunya, o recurs contenciós administratiu en el termini de dos mesos davant la Sala Contenciosa Administrativa del Tribunal Superior de Justícia de Catalunya, de conformitat amb el que disposen els articles 14, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, ambdós terminis a comptar de l'endemà de la publicació al Diari Oficial de la Generalitat de Catalunya de l'Ordre de convocatòria o de la Resolució de concessió de subvencions, respectivament.
Transcorregut un mes des de la interposició del recurs de reposició sense que se'n notifiqui la Resolució, es podrà entendre desestimat i es podrà interposar un recurs contenciós administratiu en el termini de sis mesos a comptar de l'endemà del dia en què es produeixi l'acte presumpte desestimatori del recurs.
Igualment, les persones interessades poden interposar qualsevol altre recurs que considerin convenient per defensar els seus interessos.
Aquesta convocatòria resta condicionada al fet que la Llei de pressupostos de la Generalitat de Catalunya per a l'any 2013 prevegi crèdit en quantitat suficient.
Es deroga l'Ordre JUS/353/2012, de 2 de novembre, de convocatòria pública per a l'atorgament de subvencions destinades a donar suport a actuacions desenvolupades per entitats sense ànim de lucre, orientades a la reinserció i rehabilitació de persones internades en centres penitenciaris i de justícia juvenil i de persones sotmeses a mesures penals no privatives de llibertat, dutes a terme durant els mesos de gener a maig de 2012.
Es deroga l'Ordre JUS/389/2012, de 28 de novembre, per la qual es redueix el termini de presentació de sol·licituds i de justificació establert a l'Ordre JUS/353/2012, de 2 de novembre, de convocatòria pública per a l'atorgament de subvencions destinades a donar suport a actuacions desenvolupades per entitats sense ànim de lucre, orientades a la reinserció i rehabilitació de persones internades en centres penitenciaris i de justícia juvenil i de persones sotmeses a mesures penals no privatives de llibertat, dutes a terme durant els mesos de gener a maig de 2012.
Es deroga l'Ordre JUS/409/2012, de 7 de desembre, per la qual s'amplia l'import màxim destinat a les actuacions desenvolupades per entitats sense ànim de lucre, orientades a la reinserció i rehabilitació de persones internades en centres penitenciaris i de justícia juvenil i de persones sotmeses a mesures penals no privatives de llibertat, dutes a terme durant els mesos de gener a maig de 2012.
Aquesta Ordre entra en vigor l'endemà que es publiqui al Diari Oficial de la Generalitat de Catalunya.
Barcelona, 16 d'octubre de 2013
L'objecte d'aquesta convocatòria pública de subvencions és promoure actuacions de fundacions, associacions, institucions, organitzacions no governamentals i entitats d'iniciativa social, totes aquestes sense ànim de lucre, orientades a desenvolupar programes de reinserció social en els àmbits de compliment de l'execució de mesures i resolucions judicials dictades per la jurisdicció penal i la jurisdicció de menors.
–2 Període en què s'ha d'executar l'activitat subvencionada
Les activitats subvencionades s'han de dur a terme a partir de l'1 de gener de 2013.
–3 Requisits de les entitats sol·licitants
Per poder accedir a les subvencions previstes per aquesta convocatòria, les entitats sol·licitants han de complir els requisits següents:
a) En el cas d'entitats amb un nombre de 50 treballadors o més, hauran de complir l'obligació que estableix l'article 38.1 de la Llei 13/1982, de 7 d'abril, d'integració social de minusvàlids, de donar ocupació almenys a un 2% de treballadors amb disminució sobre el nombre total de treballadors de l'entitat, o bé aplicar les mesures alternatives de caràcter excepcional que preveu el Decret 322/2011, de 19 d'abril, sobre l'aplicació de la quota de reserva del 2% a favor de persones amb discapacitat en empreses de 50 o més persones treballadores i de les mesures alternatives de caràcter excepcional al seu compliment.
b) Les entitats han d'estar legalment constituïdes i inscrites als registres corresponents.
c) Tenir la capacitat tècnica i de gestió suficient per a l'execució dels projectes per als quals se sol·licita la subvenció.
d) No trobar-se en cap de les circumstàncies previstes als apartats 2 i 3 de l'article 13 de la Llei 38/2003, de 17 de novembre, general de subvencions.
e) Disposar dels mitjans humans i materials necessaris i tenir assignats els recursos econòmics necessaris per a la realització de l'activitat de prevenció de riscos laborals a l'empresa, d'acord amb el que disposa la Llei 31/1995, de 8 de novembre, de prevenció de riscos laborals.
f) Complir el que estableixen els articles 92 i 92 bis del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, modificats per la Llei 26/2009, de 23 de desembre.
g) Les entitats amb una plantilla de treballadors igual o superior a 25 persones han d'indicar els mitjans que utilitzen per prevenir i detectar casos d'assetjament sexual i d'assetjament per raó de sexe i intervenir-hi en llurs centres de treball.
La sol·licitud per concórrer a la convocatòria s'ha de formular mitjançant l'imprès normalitzat que es podrà obtenir de la pàgina web http://www.gencat.cat/justicia/subvencions/entitats_reinsercio, d'on també es poden obtenir els models de la documentació exigible per concórrer a aquesta convocatòria de subvencions.
La persona sol·licitant haurà d'imprimir el formulari normalitzat i presentar-lo, una vegada el tingui emplenat, degudament signat i amb la documentació exigida, dins del termini i lloc establerts al punt 6 d'aquestes bases.
L'import sol·licitat no podrà ser en cap cas superior al 95% del cost de l'activitat.
–5 Forma d'acreditar els requisits i altra documentació que han d'aportar les entitats
5.1 Documentació específica que cal aportar:
a) El model de memòria explicativa de les característiques de l'entitat sol·licitant i el de memòria d'activitats per a les quals se sol·licita la subvenció, corresponent a l'any 2013.
Aquesta documentació, acreditativa de la capacitat tècnica i de gestió de l'entitat, ha d'estar degudament signada.
b) El model de projecte de les actuacions, programes i serveis previstos per a l'any 2013 per als quals se sol·licita la subvenció, així com el seu pressupost de la despesa.
Aquesta documentació ha d'estar degudament signada.
5.2 Documentació general que cal aportar:
a) Sol·licitud de transferència bancària per a pagaments de la Tresoreria de la Generalitat de Catalunya a creditors/es particulars, excepte en els supòsits que preveu la base 5.5 d'aquesta convocatòria.
b) Si s'escau, el model de sol·licitud de la bestreta prevista.
c) Documentació que només caldrà aportar en el cas que no s'autoritzi la consulta telemàtica a l'Administració de la Generalitat i així s'indiqui expressament en l'imprès de sol·licitud, excepte en els supòsits que preveu la base 5.5 d'aquesta convocatòria.
Original i fotocòpia o bé fotocòpia compulsada del CIF de l'entitat.
Original i fotocòpia o bé fotocòpia compulsada del DNI o NIE de la persona representant de l'entitat.
Original i fotocòpia o bé fotocòpia compulsada dels estatuts de l'entitat.
5.3 Certificats i declaracions responsables incloses a l'annex normalitzat de la sol·licitud:
a) Declaració del compliment del percentatge de personal amb disminució respecte del total, quan la plantilla de l'entitat sigui igual o superior a 50 treballadors, d'acord amb l'article 38.1 de la Llei 13/1982, de 7 d'abril, d'integració social de minusvàlids, o certificat de l'aplicació de mesures alternatives de caràcter excepcional que preveuen el Decret 364/2005, de 8 d'abril, i el Decret 322/2011, de 19 d'abril.
b) Certificat que acrediti que l'entitat està legalment constituïda i inscrita al registre o registres corresponents, excepte en els supòsits que preveu la base 5.2 d'aquesta convocatòria.
c) Declaració responsable que es compleixen els requisits establerts als articles 33 i 36.4 de la Llei 1/1998, de 7 de gener, de política lingüística.
d) Fotocòpia legitimada del NIF de l'entitat o exhibició de l'original en el moment de la presentació de la sol·licitud, excepte en els supòsits que preveu la base 5.2 d'aquesta convocatòria.
e) Declaració responsable d'estar al corrent de les obligacions tributàries davant la Generalitat i l'Estat, i davant la Seguretat Social, excepte en els supòsits que preveu la base 5.2 d'aquesta convocatòria.
f) Declaració responsable d'estar al corrent de pagament d'obligacions per reintegrar subvencions.
g) Declaració responsable de no trobar-se en cap circumstància prevista als apartats 2 i 3 l'article 13 de la Llei 38/2003, de 17 de novembre, general de subvencions.
h) Declaració responsable de les entitats amb una plantilla de treballadors igual o superior a 25 persones amb indicació dels mitjans que utilitzen per prevenir i detectar els casos d'assetjament sexual i d'assetjament per raó de sexe i intervenir-hi en llurs centres de treball.
5.4 Efectes de presentar la sol·licitud i possibles esmenes o requeriments
La signatura i la presentació d'aquesta sol·licitud impliquen, d'acord amb la disposició addicional primera de la Llei 21/2005, de 29 de desembre, modificada per l'article 24 de la Llei 5/2007, de 4 de juliol, l'autorització a l'Administració de la Generalitat per comprovar d'ofici si el beneficiari o la beneficiària està al corrent de les obligacions tributàries i amb la Seguretat Social, llevat que aquesta autorització es denegui expressament a l'imprès de sol·licitud.
Si la sol·licitud presenta defectes o inexactituds o omet algun dels documents que aquestes bases generals assenyalen o les específiques corresponents, l'òrgan competent requerirà l'entitat interessada perquè en el termini de deu dies hàbils faci les esmenes oportunes en els termes que preveu l'article 71 de la Llei 30/1992, de 26 de novembre, amb la indicació que, passat aquest termini sense esmena, la sol·licitud es tindrà per desistida.
Quan l'òrgan competent per tramitar la subvenció no pugui fer les comprovacions adients per als tràmits administratius establerts, podrà requerir, sempre abans de la Proposta de resolució de la concessió i en un termini no superior a 10 dies, presentar la documentació que acrediti la realitat de les dades contingudes en les declaracions responsables adjuntes a la sol·licitud de subvenció.
Aquest requeriment es notificarà per mitjans electrònics sempre que l'entitat hagi consentit expressament la notificació per mitjans electrònics mitjançant el formulari de sol·licitud, d'acord amb el que s'estableix a l'article 43.3 de la Llei 26/2010, del 3 d'agost, de règim jurídic i de procediment de les administracions públiques de Catalunya.
Igualment, l'entitat podrà exercir en qualsevol moment del procediment el dret a utilitzar un mitjà no electrònic i a revocar el consentiment per a les comunicacions electròniques mitjançant una sol·licitud expressa d'acord amb el que s'estableix a l'article 43.5 de la mateixa Llei.
5.5 Excepcions de presentar la documentació exigida
La presentació de la documentació exigida no serà necessària per a les entitats sol·licitants si aquesta ja ha estat aportada a qualsevol òrgan o dependència del Departament de Justícia.
En aquest cas l'aportació es podrà substituir per una declaració de l'entitat en la qual consti a quin òrgan o dependència i en quina data es va aportar la documentació esmentada, que no s'han produït modificacions en el contingut i sempre que no hagin prescrit i, en tot cas, no hagin transcorregut més de cinc anys des de la presentació i les dades no hagin experimentat cap modificació.
–6 Lloc i termini per presentar les sol·licituds
6.1 El termini per presentar les sol·licituds és de 15 dies hàbils comptats des de l'endemà de publicar-se aquesta Ordre de convocatòria al DOGC.
Les sol·licituds de participació en la convocatòria de subvencions, conjuntament amb tota la documentació, s'han de presentar a qualsevol dels registres del Departament de Justícia o per qualsevol dels mitjans que preveu l'article 38 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Les subvencions que es concedeixin i les aportacions que es convinguin tindran caràcter ocasional, estan subjectes a la limitació pressupostària i no generen cap dret de continuïtat en assignar finançament a les entitats destinatàries per a exercicis successius.
Abans de la proposta d'ordre de pagament, i quan la quantia de la subvenció concedida sigui inferior a la sol·licitada, les entitats beneficiàries hauran de comunicar expressament i per escrit l'acceptació a l'òrgan resolutori, en el termini màxim de deu dies comptadors des de la data de la publicació al DOGC de la resolució de concessió de subvencions.
En cas contrari, s'entendrà que s'hi renuncia.
–8 Criteris de valoració preferent per concedir les subvencions
a) Interès del programa o projecte presentat i grau d'especialització: 60 punts sobre 100.
b) Contingut tècnic del programa, adequació del programa als objectius proposats, calendari de realització, descripció de les activitats concretes que es pretenen desenvolupar, així com indicadors d'avaluació i control de les activitats efectuades d'acord amb els mitjans tècnics i materials de què disposa l'entitat: 10 punts sobre 100.
c) Capacitat de fer els projectes i els programes presentats.
Estructura i capacitat de gestió de l'entitat.
Es valora la solidesa de l'estructura i el nivell de capacitat efectiva de gestió per dur a terme directament les activitats previstes en el programa presentat, així com l'experiència en executar els programes per als quals se sol·licita la subvenció: 10 punts sobre 100.
Nombre de places ofertes i cost mitjà de la plaça o mitjana d'atencions i cost: 10 punts sobre 100.
e) Concurrència d'altres formes de finançament públic i privat: 10 punts sobre 100.
Les que obtinguin una puntuació inferior als 60 punts quedaran excloses del procés.
Les sol·licituds de subvenció es resoldran atenent l'ordre de puntuació establert a l'apartat 8, sobre els criteris de valoració preferent, i condicionat a la disponibilitat pressupostària.
L'import màxim a atorgar serà proporcional a la puntuació de la valoració obtinguda respecte de l'import sol·licitat.
–10 Pluralitat de sol·licituds de subvenció d'una mateixa entitat
Una mateixa entitat pot sol·licitar i obtenir més d'una subvenció per a projectes o programes diferents.
El reconeixement de l'obligació i el pagament posterior de la subvenció a l'entitat beneficiària es farà si aquesta ha justificat, segons el parer del Departament de Justícia, d'acord amb la normativa aplicable, dur a terme la totalitat de l'objecte de la subvenció, complir les condicions i les seves finalitats, per a l'any 2013.
Ateses les característiques específiques de les entitats que poden concórrer a aquesta convocatòria, un cop s'hagi concedit una subvenció, es podrà atorgar una bestreta fins a un màxim del 95% del total.
Per al pagament d'aquesta bestreta no s'exigeix la prestació de garantia, atenent la naturalesa jurídica i activitats de les entitats beneficiàries, d'acord amb l'article 98.1 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
Es realitzarà el pagament del 5% restant després de revisada la documentació justificativa aportada per les entitats.
13.1 Les entitats destinatàries de les subvencions hauran d'aportar els documents corresponents per justificar el compliment de la finalitat de la subvenció atorgada durant el període comprés entre l'1 i el 15 de gener de 2014.
La subvenció s'haurà de justificar mitjançant la presentació de la documentació següent:
a) Els justificants originals (factures i rebuts originals) de les despeses de l'activitat objecte de subvenció, així com els justificants de les despeses de personal, nòmines i documents acreditatius dels ingressos a la Seguretat Social i de les retencions practicades.
Tots aquests documents s'hauran de presentar numerats correlativament i també en format electrònic degudament identificats.
Aniran acompanyats d'una relació on constin descrits breument per tal de facilitar-ne la identificació.
b) Memòria justificativa d'haver fet el programa o l'activitat subvencionada, en la qual s'hi ha de fer constar el nombre i la tipologia d'usuaris atesos, així com del personal assistencial o professionals que els atenen, la seva categoria professional i les seves retribucions, que ha de ser degudament validada pel corresponent representant legal de l'entitat.
c) Certificat on consti la liquidació detallada del pressupost de l'activitat desenvolupada, d'acord amb el model adjunt.
d) Comunicació, si s'escau, d'obtenir altres ajuts o subvencions que financin l'activitat objecte de la subvenció, procedents de qualsevol Administració o entitat pública o privada, nacional o internacional, atès que, d'acord amb l'article 94.1.4 del Text refós de la Llei de finances públiques de Catalunya, en cap cas l'import de les subvencions concedides no pot ser d'una quantia que, aïlladament o en concurrència amb altres subvencions, superi el cost de l'activitat a subvencionar.
Aquesta comunicació s'ha d'efectuar tan aviat com es conegui i, en tot cas, abans de justificar l'aplicació donada als fons percebuts.
Els documents justificatius d'aplicar els fons rebuts, inclosos els documents electrònics, s'han de conservar mentre puguin ser objecte de les actuacions de comprovació i control.
13.2 La Direcció General de Serveis Penitenciaris i la Direcció General d'Execució Penal a la Comunitat i de Justícia Juvenil retornaran segellats a l'entitat beneficiària els justificants originals un cop n'hagin verificat la justificació, amb especificació de l'òrgan que concedeix la subvenció, de la subvenció atorgada i de l'import i/o percentatge subvencionat.
14.1 Les entitats beneficiàries de les subvencions han de facilitar tota la informació que els requereixin el Departament de Justícia, la Intervenció de la Generalitat, la Sindicatura de Comptes o altres òrgans competents de conformitat amb les normes legals vigents, d'acord amb el que estableix l'article 97 del Text refós de la Llei de finances públiques de Catalunya.
14.2 Les entitats sol·licitants hauran d'aportar en qualsevol moment les dades i la documentació que se'ls demani, als efectes d'acreditació, comprovació i valoració.
14.3 A l'efecte de valorar les sol·licituds de subvenció presentades, es crearà una Comissió Assessora formada pels subdirectors, caps de servei i caps d'àrea amb competències en els programes objecte d'aquesta convocatòria i adscrits a la Direcció General de Serveis Penitenciaris i a la d'Execució Penal a la Comunitat i de Justícia Juvenil.
Aquesta valoració s'elevarà al director general de Serveis Penitenciaris.
14.4 El Departament de Justícia pot inspeccionar el desenvolupament dels programes i les actuacions subvencionades per tal de comprovar el compliment de l'objecte de la subvenció d'acord amb la Llei 16/1996, de 27 de novembre, reguladora de les actuacions inspectores i de control en matèria de serveis socials.
14.5 El Departament de Justícia té la facultat de revisar les subvencions concedides i modificar la Resolució de concessió en el cas d'alteració de les condicions que s'han tingut en compte per a la concessió de la subvenció o de l'obtenció concurrent d'altres ajuts.
Són causes de revocació i és procedent la revocació total o parcial de la subvenció i, si escau, el reintegrament de les quantitats percebudes indegudament, amb l'interès de demora, les que preveu l'article 37 de la Llei 38/2003, de 17 de novembre, així com les que preveuen els articles 99 i 100 del Decret legislatiu 3/2002, de 24 de desembre, modificat per la Llei 26/2009, de 23 de desembre, en tot allò que no contradigui els preceptes de la Llei 38/2003, de 17 de novembre.
Si el compliment de la finalitat de la subvenció ha estat acreditat, a parer de l'òrgan concedent, i el cost justificat sigui d'un import inferior al 85% del pressupost inicial, el Departament de Justícia reajustarà l'import de la subvenció concedida.
És procedent reduir la subvenció, en proporció al grau d'incompliment, quan no es consideri suficientment acreditat, amb els originals dels justificants presentats per l'entitat, haver arribat al total de la despesa prevista pels conceptes subvencionats, sempre que s'hagi complert la finalitat per a la qual es va atorgar la subvenció.
En tot cas, l'entitat haurà d'abonar els interessos de demora corresponents.
–15 Altres obligacions de les entitats beneficiàries
a) No fer cap discriminació personal en la prestació del servei subvencionat, sens perjudici de les prioritats determinades pels objectius, la dedicació, l'àmbit i les característiques de cada entitat o servei.
b) En tot tipus d'informació pública promoguda per les entitats en relació amb els programes subvencionats, les entitats han de fer constar la col·laboració del Departament de Justícia i el senyal de la Generalitat de Catalunya i s'han de trametre a la Direcció General de Serveis Penitenciaris i a la Direcció General d'Execució Penal a la Comunitat i de Justícia Juvenil, d'acord amb les competències respectives dos exemplars de la informació impresa relacionada amb els programes subvencionats.
c) Les entitats beneficiàries han de respectar la intimitat de les persones que participin en el programa, han de mantenir la confidencialitat i garantir la seguretat i integritat de les dades que se'ls cedeixin relatives als usuaris que hi participen i de les que obtinguin durant l'execució del programa subvencionat en aquest exercici, d'acord amb el que disposen la Llei orgànica 15/1999, de 13 de desembre, de protecció de dades personals, i el Reial decret 994/1999, d'11 de juny, mitjançant el qual s'aprova el Reglament de les mesures de seguretat dels fitxers automatitzats que continguin dades de caràcter personal.
d) Les entitats beneficiàries estan obligades a contractar una pòlissa d'assegurança que cobreixi la seva responsabilitat civil i la del personal al seu servei, per unes sumes assegurades mínimes de 150.000 euros per víctima i de 600.000 euros per sinistre.
En tot el que no especifica aquesta convocatòria és aplicable el règim jurídic general de les subvencions que estableixen el Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, així com la Llei 12/2007, d'11 d'octubre, de serveis socials.
–17 Òrgan a què correspon la instrucció
La instrucció del procediment correspon a la Direcció General de Serveis Penitenciaris, que resoldrà sobre les sol·licituds presentades i les incidències que puguin sorgir en el desenvolupament d'aquesta convocatòria i formularà la corresponent proposta de resolució, de conformitat amb l'informe elaborat per la Comissió prevista a la base 14.3.